ΣΥΜΒΟΥΛΙΟ - ΨΗΦΙΣΜΑ ΤΟΥ ΣΥΜΒΟΥΛΙΟΥ της 25ης Ιανουαρίου 1983 για την προσαρμογή του δυναμικού και τη βελτίωση της παραγωγικότητας στον αλιευτικό τομέα

Ι

(Ανακοινώσεις)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΥΙΟΘΕΤΕΙ ΤΟ ΠΑΡΟΝ ΨΗΦΙΣΜΑ:

Συμπληρώνοντας τις αποφάσεις για τη διατήρηση και διαχείριση των πόρων στον τομέα της αλιείας, το Συμβούλιο αποφασίζει να θέσει σε ισχύ εντός προθεσμίας 6 μηνών ειδικά κοινοτικά μέτρα που αποβλέπουν στην προσαρμογή του δυναμικού και στη βελτίωση της παραγωγικότητας του τομέα αυτού.

1. Προσαρμογή του δυναμικού

α) Προσωρινή μείωση του δυναμικού

Τα κράτη μέλη μπορούν να θεσπίσουν χρηματική ενίσχυση για την προσωρινή παύση της δραστηριότητας των σκαφών μήκους ανώτερου των 18 μέτρων, τα οποία άρχισαν να λειτουργούν μετά την 1η Ιανουαρίου 1966 και άσκησαν αλιευτική δραστηριότητα τουλάχιστον 120 ημέρες κατά τη διάρκεια του προηγούμενου έτους. Το ποσό της ενίσχυσης αυτής, που χορηγείται για περιόδους παύσης οι οποίες ξεπερνούν τη μέση περίοδο των παύσεων των τριών προηγούμενων χρόνων και οι οποίες διαρκούν τουλάχιστον 45 συναπτές ημέρες (ή μη συναπτές για τις οργανώσεις παραγωγών που καταρτίζουν σχέδια παύσης), δεν μπορεί να ξεπεράσει το 12% της αξίας αγοράς ή της ασφαλισμένης αξίας των σχετικών σκαφών. Η ενίσχυση χορηγείται υπό μορφή ημερήσιας πριμοδότησης για την ακινητοποίηση των σκαφών, που υπολογίζεται με βάση μια μέση ετήσια αλιευτική δραστηριότητα 250 ημερών. Η κοινοτική χρηματική συμμετοχή περιορίζεται σε 50% της χορηγούμενης πριμοδότησης.

Η Επιτροπή θα εξετάσει ευμενώς κάθε σχέδιο εθνικής ενίσχυσης που κοινοποιείται σύμφωνα με το άρθρο 93 παράγραφος 3 της Συνθήκης και που αποσκοπεί στην ενίσχυση των σκαφών μήκους κατώτερου των 18 μέτρων με μέτρα προσωρινής παύσης, ανάλογα με αυτά που προβλέπονται από τα κοινοτικά μέτρα για τα σκάφη που υπερβαίνουν το μήκος αυτό.

Ύψος της κοινοτικής δαπάνης: 44 εκατομμύρια ECU για τα τρία χρόνια.

β) Οριστική μείωση του δυναμικού

Τα κράτη μέλη μπορούν να θεσπίσουν χρηματική ενίσχυση για την οριστική παύση της δραστηριότητας σκαφών, μήκους άνω των 12 μέτρων.

Η πριμοδότηση οριστικής παύσης χορηγείται μόνο στα πλοία που έχουν ασκήσει αλιευτική δραστηριότητα επί 100 τουλάχιστο μέρες κατά το προηγούμενο έτος.

Η κοινοτική χρηματική συμμετοχή περιορίζεται σε 50% της επιλέξιμης δαπάνης, της οποίας το μέγιστο ύψος καθορίζεται σε 650 ECU/ΚΟΧ.

Ύψος της κοινοτικής δαπάνης: 32 εκατομμύρια ECU για τρία έτη.

2. Αναπροσανατολισμός του δυναμικού

α) Ταξίδια πειραματικής αλιείας

Χρηματική συμμετοχή της Κοινότητας στα καθεστώτα ενθάρρυνσης που θεσπίζονται από τα κράτη μέλη για τα ταξίδια ελάχιστης διάρκειας 30 ημερών, τα οποία πραγματοποιούνται από σκάφη μήκους ανώτερου των 24 μέτρων. Η κοινοτική συμμετοχή περιορίζεται στο 50% των πριμοδοτήσεων που χορηγούνται από τα κράτη μέλη και δεν μπορούν να ξεπεράσουν τις επιλέξιμες δαπάνες, δηλαδή τις ενδεχόμενες απώλειες των ταξιδίων.

Ύψος της κοινοτικής δαπάνης: 11 εκατομμύρια ECU για τρία χρόνια.

β) Συνεργασία στο πλαίσιο κοινών επιχειρήσεων

Χρηματική συμμετοχή της Κοινότητας στις πριμοδοτήσεις συνεργασίας που χορηγούνται από τα κράτη μέλη σε εφοπλιστές, που συμμετέχουν είτε προσωρινά είτε οριστικά σε επιχειρήσεις συνιστώμενες από φυσικά ή νομικά πρόσωπα μιας από τις χώρες της Μεσογείου ή της δυτικής ακτής της Αφρικής με σκοπό την από κοινού εκμετάλλευση των αλιευτικών πόρων αυτής της χώρας. Το ποσό των επιλέξιμων δαπανών περιορίζεται σε:

- 25 ECU ανά ΚΟΧ και ανά περίοδο τριών συναπτών μηνών για την προσωρινή μεταβίβαση των σκαφών,

- 400 ECU ανά ΚΟΧ για τους πρώτους 300 κόρους και 200 ECU ανά ΚΟΧ για κάθε επιπλέον κόρο, για την οριστική μεταβίβαση των σκαφών.

Η κοινοτική συμμετοχή δεν μπορεί να ξεπεράσει το 50% των επιλέξιμων δαπανών:

Ύψος της κοινοτικής δαπάνης: 7 εκατομμύρια ECU για τρία χρόνια.

3. Κοινή δράση αναδιάρθρωσης, εκσυγχρονισμού και ανάπτυξης της αλιείας και της ιχθυοκαλλιέργειας

α) Κατασκευή και εκσυγχρονισμός σκαφών

Χορήγηση από την Κοινότητα οικονομικής συνδρομής για τα σχέδια κατασκευής ή εκσυγχρονισμού αλιευτικών σκαφών, των οποίων το μήκος μεταξύ καθέτων κυμαίνεται μεταξύ 12 και 33 μέτρων, και τα οποία εντάσσονται σε πολυετές πρόγραμμα προσανατολισμού των αλιευτικών στόλων, που πρέπει να καταρτιστεί από τα κράτη μέλη και να εγκριθεί από την Επιτροπή. Η συνδρομή προορίζεται κυρίως για τη θέση σε λειτουργία σκαφών που αντικαθιστούν παλιές μονάδες ή που έχουν τη βάση τους στις παράκτιες ζώνες όπου η αλιεία αντιπροσωπεύει εκ παραδόσεως σημαντική οικονομική δραστηριότητα, και ιδίως στις περιοχές που αναφέρονται στο παράρτημα VII του ψηφίσματος της Χάγης.

Ύψος της κοινοτικής δαπάνης: 118 εκατομμύρια ECU για τρία χρόνια.

β) Ανάπτυξη της ιχθυοκαλλιέργειας

Χορήγηση από την Κοινότητα χρηματικής συνδρομής για σχέδια κατασκευής εξοπλισμού και εκσυγχρονισμού των εγκαταστάσεων ιχθυοκαλλιέργειας, με προτεραιότητα στα πρότυπα σχέδια.

Ύψος της κοινοτικής δαπάνης: 34 εκατομμύρια ECU για τρία χρόνια.

Για τα μέτρα που αναφέρονται στις περιπτώσεις α) και β) η κοινοτική οικονομική συνδρομή δεν μπορεί να ξεπεράσει το 25% της επένδυσης, εκτός από την περίπτωση έργων στη Γροιλανδία, Ιρλανδία, Βόρεια Ιρλανδία, στο Mezzogiorno της Ιταλίας, στην Ελλάδα (1), καθώς και στα υπερπόντια διαμερίσματα όπου το ποσοστό μπορεί να φθάσει το 50%. Η συμμετοχή των κρατών μελών αποτελεί τουλάχιστον το 5% του ποσού των επενδύσεων.

(1) Εφόσον δεν έχει ληφθεί απόφαση οριστική για τις ελληνικές περιοχές που έχουν προτεραιότητα, στο πλαίσιο των οικονομικών παρεμβάσεων της Κοινότητας στη χώρα αυτή, το ευεργέτημα του αυξημένου συντελεστή ενίσχυσης στο πλαίσιο της δράσης αυτής θα δοθεί προσωρινά σ’όλη την Ελλάδα, χωρίς να προεξοφλούνται οι αποφάσεις που θα μπορούσαν να ληφθούν στο μέλλον σχετικά με το θέμα αυτό.

γ) Τεχνητές κατασκευές που προορίζονται για αναπαραγωγή

Η δράση αυτή που περιορίζεται στη Μεσόγει εντός παράκτιας ζώνης 3 μιλίων, αποβλέπει στη δημιουργία τεχνητών κατασκευών που προορίζονται για την αναπαραγωγή ιχθύων στα ύδατα αυτής της ζώνης. Η κοινοτική συμμετοχή μπορεί να φθάσει το 50% του ποσού των επενδύσεων και η εθνική συμμετοχή είναι τουλάχιστον 5% αυτού του ίδιου ποσού.

Ύψος της κοινοτικής δαπάνης: 4 εκατομμύρια ECU για τρία χρόνια.

4. Έρευνα

Το Συμβούλιο αναγνωρίζει τη χρησιμότητα συντονισμένης ανάπτυξης της έρευνας για την πλήρη πραγματοποίηση του στόχου της κοινής αλιευτικής πολιτικής. Υπό το πνεύμα αυτό, και στο πλαίσιο των κατευθύνσεων της κοινής πολιτικής στον τομέα της επιστήμης και της τεχνολογίας, το Συμβούλιο θα επανεξετάσει το ταχύτερο δυνατό την πρόταση κανονισμού, που υποβλήθηκε ήδη από την Επιτροπή και που αφορά το συντονισμό και την προώθηση της έρευνας στον τομέα της αλιείας, ώστε να θεσπιστούν τα κατάλληλα μέτρα.

ΠΑΡΑΡΤΗΜΑ

Περίληψη των χρηματοδοτικών εκτιμήσεων

(εκατομμύρια ECU)

>ΘΕΣΗ ΠΙΝΑΚΑ>

ΕΠΙΤΡΟΠΗ

ECU (1)

(1) Κανονισμός (ΕΟΚ) αριθ. 3180/78 του Συμβουλίου της 18ης Δεκεμβρίου 1978 (ΕΕ αριθ. L 379 της 30.12.1978. σ. 1.)

Απόφαση 80/1184/ΕΟΚ του Συμβουλίου της 18ης Δεκεμβρίου 1980 (συνθήκη της Λομέ) (ΕΕ αριθ. L 349 της 23.12.1980, σ. 34).

Απόφαση αριθ. 3334/80/ΕΚΑΧ της Επιτροπής της 19ης Δεκεμβρίου 1980 (ΕΕ αριθ. L 349 της 23.12.1980, σ. 27).

Δημοσιονομικός κανονισμός της 16ης Δεκεμβρίου 1980 εφαρμοζόμενος στο γενικό προϋπολογισμό των Ευρωπαϊκών Κοινοτήτων (ΕΕ αριθ. L 345 της 20.12.1980, σ. 23).

Κανονισμός (ΕΟΚ) αριθ. 3308/80 του Συμβουλίου της 16ης Δεκεμβρίου 1980 (ΕΕ αριθ. L 345 της 20.12.1980, σ. 1.)

Απόφαση του Συμβουλίου των Διοικητών της Ευρωπαϊκής Τράπεζας Επενδύσεων της 13ης Μαΐου 1981 (ΕΕ αριθ. L 311 της 30.10.1981, σ. 1).

την 2α Φεβρουαρίου 1983

Ποσό σε εθνικό νόμισμα για μία μονάδα:

Βελγικό φράγκο και Φράγκο Λουξεμβούργου con. // 44,9721

Βελγικό φράγκο και Φράγκο Λουξεμβούργου fin. // 46,3998

Γερμανικό μάρκο // 2,29913

Ολλανδικό φιορίνι // 2,52302

Λίρα στερλίνα // 0,609513

Δανική κορόνα // 8,07338

Γαλλικό φράγκο // 6,51776

Ιταλική λίρα // 1321,31

Ιρλανδική λίρα // 0,690040

Ελληνική δραχμή // 77,8645

Δολάριο Ηνωμένων Πολιτειών // 0,927069

Ελβετικό φράγκο // 1,88445

Ισπανική πεσέτα // 121,771

Σουηδική κορόνα // 6,97712

Νορβηγική κορόνα // 6,67675

Δολάριο Καναδά // 1,14660

Πορτογαλικό εσκούδο // 86,2174

Αυστριακό σελίνι // 16,1634

Φινλανδικό μάρκο // 5,04604

Ιαπωνικό γιεν // 223,424

Δολάριο Αυστραλίας // 0,959997

Δολάριο Νέας Ζηλανδίας // 1,29660

Η Επιτροπή έθεσε σε λειτουργία τέλεξ αυτόματης απάντησης που διαβιβάζει σε κάθε ενδιαφερόμενο, με απλή κλήση του τέλεξ, τις τιμές μετατροπής στα κυριότερα νομίσματα. Η υπηρεσία αυτή λειτουργεί κάθε μέρα από τις 3.30 μ.μ. μέχρι την επόμενη στη 1 μ.μ.

Ο ενδιαφερόμενος πρέπει να ενεργήσει κατά τον ακόλουθο τρόπο:

- να καλέσει τον αριθμό τέλεξ 23789 στις Βρυξέλλες,

- να στείλει τα στοιχεία του δικού του τέλεξ,

- να σχηματίσει τον κώδικα «cccc» που θέτει σε ενέργεια το σύστημα αυτόματης απάντησης και επιφέρει την εγγραφή των τιμών μετατροπής της Ευρωπαϊκής Λογιστικής Μονάδας στο δικό του τέλεξ,

- να μη διακόψει την επικοινωνία πριν από το τέλος του μηνύματος που προαναγγέλλεται με την εγγραφή του κώδικα «ffff».

Σημείωση: Η Επιτροπή έχει επίσης σε υπηρεσία τέλεξ αυτόματης απάντησης (με αριθ. 21791) που δίνει ημερήσια στοιχεία που αφορούν τον υπολογισμό των νομισματικών εξισωτικών ποσών στο πλαίσιο της εφαρμογής της κοινής γεωργικής πολιτικής.

Μέσες τιμές και αντιπροσωπευτικές τιμές των τύπων επιτραπέζιων οίνων στα διάφορα κέτρα εμπορίας

(Όπως καθορίστηκαν την 1η Φεβρουαρίου 1983 κατ’εφαρμογή του άρθρου 4 παράγραφος 1 του κανονισμού (ΕΟΚ) αριθ. 337/79)

>ΘΕΣΗ ΠΙΝΑΚΑ>

Ανακοίνωση της Επιτροπής βάσει του άρθρου 115 της συνθήκης ΕΟΚ

Η Επιτροπή, με απόφαση της 1ης Φεβρουαρίου 1983, εξουσιοδότησε τη Γαλλική Δημοκρατία να αποκλείσει της κοινοτικής μεταχειρίσεως βαμβακερά υφάσματα (κλάση 55.09, κατηγ. 2 του Κοινού Δασμολογίου), καταγωγής Λαϊκής Δημοκρατίας της Κίνας και Ταϊβάν, που τίθενται σε ελεύθερη κυκλοφορία στα άλλα κράτη μέλη.

Η απόφαση ισχύει από τις 24 Ιανουαρίου 1983 έως τις 30 Ιουνίου 1983.